钦定古今图书集成/明伦汇编/官常典/第103卷 > 《为长子大器让宣城王表》同前
## 钦定古今图书集成/明伦汇编/官常典/第103卷 > 《为长子大器让宣城王表》同前

襄野之辩，尚对轩君；弘羊之计，犹干汉主。徒以结庆
璿源，乘荫霄极。一日千里，因骐骥之驰；高阴百尺，藉
云崖之远。熙祖流聪慧之称，方建临淮之国。元仲表
岐嶷之姿，乃启平原之封，南郡奥部，春谷名区，民化
仲翔之俗，山峻陵阳之岭。而绿车赤绶，交映相晖，金
玺银券，炤灼光彩。